Р. Сөләймәнов һәм Н. Михнева ла һәйбәт табыштар алып ҡайтты. Уларҙың материалдары араһында үҙенсәлекле көйҙәр, оригиналь йыр бар ине. Бер-беребеҙҙе уңышлы көн, бай материалдар менән ҡотлайбыҙ. Күтәренке кәйеф менән Фәүзиә апайыбыҙ әҙерләгән табынға ултырабыҙ. Әммә эшебеҙ бөтмәгәйне әле. Алдан һөйләшеп килешкәнсе, беҙ колхоз үҙәге Тауылҡай ауылына урындағы халыҡ менән осрашырға барырға тейешбеҙ.